text: 15-årige har release party på ny CD
  17 august 2013 kl. 14.21
  Enhver musiker med en lille smule respekt for sig selv vil gerne udgive en plade. Det er lykkedes for tre purunge musikere i Kolding.
  Johan, Lasse og Jacob er ikke en dag over 16, men i aften præsenterer de deres første plade. Det er Johan Knutz Haavik, der har skrevet musikken, og teksterne har de tre skrevet i fællesskab. Det er også Johan, der spiller alle instrumenterne, og de to andre rapper til. Når de skal træde op, afspiller de musikken fra en harddisk. To rapper, og Johan Scratcher.
  Det begyndte egentlig som lidt hyggemusik i Johans fars studie i Sdr. Bjert, men de tre gutter fik så positve reaktioner på deres musik, at de altså nu har lavet en CD. Men træerne vokser ikke ind i himlen, foreløbig er der kun blevet råd til at lave 50 kopier.
  